 **Ministerstvo pôdohospodárstva**

**a rozvoja vidieka Slovenskej republiky**

**Sekcia riadenia programov regionálneho rozvoja**

Odbor riadenia Operačného programu Bratislavský kraj

sídlo: Dobrovičova 12, 812 66 Bratislava 1

 poštová adresa: Prievozská 2/B, Bratislava 26

**Aktualizácia č. 5**

**Programového manuálu**

**pre Operačný program Bratislavský kraj**

**verzia 10**

**1. Zmeny a doplnenia**

* 1. V časti 1.3.1 Cieľ prioritnej osi 3 Technická pomoc bolo na konci druhého odseku doplnené vetné spojenie *„a prípadne prípravy tematicky príbuzného OP pre ďalšie programové obdobie*.“
	2. V časti 1.3.5 Oprávnené výdavky, Prioritná téma 85 bolo vetné spojenie *„a prípadne prípravy tematicky príbuzného OP pre ďalšie programové obdobie*.“ doplnené k  bodu a) Personálna oblasť, prvý a druhý odsek a k bodu b) Oblasť technického vybavenia.
	3. V časti 1.3.5 Oprávnené výdavky, Prioritná téma 86 bolo vetné spojenie *„a prípadne tematicky príbuzného OP pre ďalšie programové obdobie*.“ doplnené k bodu b) Oblasť hodnotenia a štúdií posledný odsek.
	4. V časti 2.5 Merateľné ukazovatele horizontálnych priorít sa v tabuľke č. 16 Ukazovatele na úrovni horizontálnych priorít upravila definícia Ukazovateľa výsledku „ Počet inovovaných výrobných postupov nasledovne: „Počet nových a/alebo inovovaných výrobných postupov/technológií zavedených do prevádzky ako výsledok realizácie projektov v BSK“.
	5. V prílohe č. 5 Programového manuálu pre Operačný program Bratislavský kraj, kapitola 1.2.3 Zoznam elektronických služieb pre mestá sa v tabuľke č.5 Zoznam povinných eGovernment služieb usporiadaný podľa úsekov správy pre projekt Elektronizácia služieb miest, v časti Úsek správy – Dane a poplatky rušia nasledovné služby:
* „Oznamovanie o vzniku, zániku alebo zmene daňovej povinnosti k dani za psa“.
* „Oznamovanie o vzniku, zániku alebo zmene daňovej povinnosti k dani z nehnuteľností“

a nahrádzajú sa nasledovným znením:

„Podávanie priznania k dani z nehnuteľností, dani za psa, k dani za predajné automaty a k dani za nevýherné hracie prístroje“.

* 1. V prílohe č. 5 Programového manuálu pre Operačný program Bratislavský kraj, kapitola 1.3.2 Atribúty elektronických služieb miestnej územnej samosprávy, v časti 5 Úsek správy - Dane a poplatky sa služby s číslami:
1. 5.12 Oznamovanie o vzniku, zániku alebo zmene daňovej povinnosti k dani z nehnuteľností a 5.15 Oznamovanie o vzniku, zániku alebo zmene daňovej povinnosti k dani za psa

sa rušia v celom rozsahu.

1. 5.20 Platenie miestnych dani v časti Súvisiace služby menia nasledovne:
* pôvodný text „Podávanie daňového priznania k dani z nehnuteľností“ sa nahrádza nasledovným znením: „Podávanie priznania k dani z nehnuteľností“
* pôvodný text „Oznamovanie o vzniku, zániku alebo zmene daňovej povinnosti k dani za psa“ sa nahrádza nasledovným znením: „Podávanie priznania k dani za psa“
* pôvodný text „Oznamovanie o vzniku, zániku alebo zmene daňovej povinnosti k dani za predajné automaty“ sa nahrádza nasledovným znením: „Podávanie priznania k dani za predajné automaty“
* pôvodný text „Oznamovanie o vzniku, zániku alebo zmene daňovej povinnosti k dani za nevýherné hracie prístroje“ sa nahrádza nasledovným znením: „Podávanie priznania k dani za nevýherné hracie prístroje“.
1. 5.23 Podávanie priznania k dani z nehnuteľností, dani za psa, k dani za predajné automaty a k dani za nevýherné hracie prístroje, sa nahrádza celá tabuľka v nasledovnom znení:

|  |
| --- |
| **Základné údaje** |
|  | Názov služby | ***5.23. Podávanie priznania k dani z nehnuteľností, dani za psa, k dani za predajné automaty a k dani za nevýherné hracie prístroje*** |
|  | Popis služby  | Priznanie k dani z nehnuteľností, dani za psa, k dani za predajné automaty a k dani za nevýherné hracie prístroje je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť podľa stavu k 1. januáru zdaňovacieho obdobia. V ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností, dani za psa, k dani za predajné automaty a k dani za nevýherné hracie prístroje. |
| **Zaradenie služby** |
|  | Úsek správy | Dane a poplatky |
|  | Agenda | Rozhodovanie vo veciach miestnych daní, miestnych poplatkov, verejnej dávky, prijatia úveru a alebo pôžičky a vykonávanie ich správy |
| **Klasifikácia služby** |
|  | Typ používateľa služby  | G2C, G2B |
|  | Typ prístupu | elektronicky alebo papierovo |
|  | Súvisiaca legislatíva | Zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov |
| **Vstupy a výstupy** |
|  | Vstupy | Priznanie k dani z nehnuteľností, dani za psa, k dani za predajné automaty a k dani za nevýherné hracie prístroje |
|  | Výstupy | 1. Potvrdenie o podaní priznania k dani z nehnuteľnosti, dani za psa, k dani za predajné automaty a k dani za nevýherné hracie prístroje
2. Rozhodnutie (obsahuje Platobný výmer)
3. Rozhodnutie o vyrúbení rozdielu dane (obsahuje Platobný výmer)
 |
| **Súvisiace služby** |
|  | Platenie miestnych daní |

* 1. V prílohe č. 5 Programového manuálu pre Operačný program Bratislavský kraj, kapitola 1.3.2 Atribúty elektronických služieb miestnej územnej samosprávy, v časti 6 Úsek správy – Financie a rozpočet sa v znení služby s číslom 6.3 Potvrdzovanie výšky záväzkov voči obci nahradil pojem „pohľadávka“
	pojmom „záväzok“.
	2. Ostatné časti Programového manuálu zostávajú nezmenené.

**2. Záverečné ustanovenia**

2.1. Táto aktualizácia nadobúda platnosť a účinnosť dňom podpisu štatutárnym orgánom Riadiaceho orgánu pre Operačný program Bratislavský kraj.

V Bratislave, dňa

Ľubomír Jahnátek

 minister pôdohospodárstva a rozvoja vidieka SR